На основу члана 37 Статута града Ниша ("Службени лист града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Историјског архива Ниш за 2019. годину, број 01/217-20 од 26.02.2020. године, који је Одлуком број 01/227-20 од 27.02.2020. године, усвојио Управни одбор Установе.

II Решење доставити установи Историјски архив Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Историјског архива Ниш, на својој седници, 27.02.2020. године, донео је Одлукy број 01/227-20 којом усваја Извештај о раду и пословању Историјског архива Ниш за 2019. годину, број 01/217-20 од 26.02.2020. године и доставио га Секретаријату за културу и информисање на даље поступање. .

Историјски архив Ниш је модерна, ефикасна и отворена установа културе која у свом раду примењује високе стандарде бриге и заштите архивске грађе, доступна је грађанима, научној и стручној јавности.

У 2019. години Служба надзора обишла је и прегледала 101 регистратуру и записницима констатовала стање архивске грађе и регистраторског материјала.Микрофилмован је фонд „Градског поглаварство-техничког одељка Ниш“ (1918.-1941.), у количини од 45 кутија (40.410 снимака ). Дигитализоване су матичне књиге цркве Успења Пресвете Богородице у Миљковцу: матичне књиге венчаних, књиге умрлих. Настављена је ревизија прве књиге Водича кроз архивску грађу, која садржи 572 фонда и збирки, обрађено је 207 фонда. Издато је 1727 копија разних уверења, решења, пројеката, диплома...

 Током Ноћи музеја 2019. отворена је изложба „Светлости векова“. Прерзентовано је 200 фотографија издвојених из збирке од око 7.500 фотографија које се чувају у Историјском архиву.Иначе, ово је била 90. изложба у богатој изложбеној активности архива.У оквиру пратећег програма „Нишвила“ на згради Архива презентована је изложба „Признања и одликовања кроз време“, Б. Јанковића и Д: Андрејевића, постављене су и изложбе „Ниш ратна престоница“, аутора Николе Арсића, Бобана Јанковића и Душана Андрејевића, као и изложба „Акадермик Михајло Гавриловић-архивиста и дипломата“, Миљане Ђорђевић.

Историјски архив је промовисао свој часопис „Пешчаник“ који је у 2019. Години, по први пут, изашао у два тематска броја.Објављена је и монографија „У ветром постављеним капутима, Народно позориште Моравске бановине 1930.-1941“, Миљане Ђорђевић и Љиљане Ђуровић.

Архив је у прошлој години помогао и реализацију документарне серије“Историја Ниша“, пројекта „Знамените чесме“ и филма „Пријатељска вартра“.Отворена је и страница на Фејсбуку, пуштен је нови сајт, који треба да одговори потребама корисника Историјског архива Ниш.

Имајући у виду да је Извештај о раду и пословању Историјског архива Ниш за 2019. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 **Александра Радосављевић**